It-tieni edizzjoni tal-festa ta’ Jazz f’Għawdex se ssir fis-6 ta’ Settembru 2014 fil-Port tal-Imġarr. Din is-sena se jieħdu sehem fost oħrajn, Charles City Gatt, Mro Paul Abela, Godwin Lucas, ll-Pusé, Jes Psaila u t-trio Sqalli ta’ Rino Cirinná. Dan se jkun avveniment kulturali fejn mużiċisti lokali u barranin jingћaqdu gћal serata memorabbli ћdejn il-baћar. Il-Ministru għall-Kultura Owen Bonnici qal li dan il-‘festival’ huwa mtella’ b’kollaborazzjoni bejn il-Ministeru gћal Gћawdex, il-Ministeru gћall-Kultura, kif ukoll il-Ministeru tat-Turiżmu u fisser dan bħala każ klassiku ta’ ministeri li jikkordinaw bejniethom gћall-avveniment kulturali. Żied li din l-attività li se tressaq lill-Għawdxin lejn dan il-ġeneru ta’ mużika, u se tkun attrazzjoni biex ikompli jissaħħaħ it-turiżmu intern u aktar Maltin iqattgħu tmiem il-ġimgħa f’Għawdex. Attivitajiet bħal dawn jistgħu faċilment jiġu rreklamati barra minn xtutna u jiftħu niċċa ta’ turiżmu mużikali lejn Għawdex.